Svein Aaser
Store norske leksikon,Økonomi og næringsliv,Næringsliv,Bedrifter og personer,Norske entreprenører og næringslivsledere
Svein Aaser er en norsk forretningsmann med lang fartstid fra diverse lederstillinger i norsk næringsliv. Han var blant annet konsernsjef i Den norske Bank og DnB NOR fra 1998 til 2006 og styreleder i Telenor fra 2012 til 2015.
Arbeid og virke Aaser er utdannet siviløkonom. Han var direktør i Sarpsborg Papp fra 1975 til 1979, administrerende direktør i Nora Matprodukter fra 1979 til 1986 og hadde samme stilling i Storebrand Forsikring fra 1986 til 1987. Videre var han konsernsjef i Hafslund Nycomed fra 1987 til 1996, i Nycomed fra 1996 til 1997 og visekonsernsjef i Nycomed Amersham fra 1997 til 1998. Aaser var konsernsjef i Den norske Bank fra 1998 og deretter i det fusjonerte selskapet DnB NOR frem til 2006.Svein Aaser var også president i Næringslivets Hovedorganisasjon (NHO) fra 1992 til 1994. I tillegg har og har han hatt en rekke styreverv i norsk næringsliv. Han var blant annet styreleder i Ski-VM i 2011, i Marine Harvest ASA fra 2006 til 2010, i Telenor fra 2012 til 2015 og i Nasjonalmuseet for kunst, arkitektur og design fra 2008 til 2017.Fra 2008 er Aaser styreleder i Infuture AS og fra 2020 i Fyrstikkalléen 3 AS. Les mer i Store norske leksikon Svein Aaser i Norsk biografisk leksikon DNB ASA Telenor